ΓΡΑΠΤΗ ΕΡΩΤΗΣΗ E-3423/02

υποβολή: Ioannis Marnos (PPE-DE) προς την Επιτροπή

(2 Δεκεμβρίου 2002)

Θέμα: Απορρόφηση των κονδυλίων του Γ ΚΠΣ στην Ελλάδα

Ο αρμόδιος έλληναςφυπουργός για τη διαχείριση των κονδυλίων του Γ Κοινοτικού Πλαισίου Στήριξης (Κ.Π.Σ.) κ. Πάχτας ανέφερε ότι η ενεργοποίηση του εν λόγω Πλαισίου στην Ελλάδα έχει ήδη ξεπεράσει το 70 %. Εντούτοις, τα στοιχεία του ελληνικού Υπουργείου Οικονομίας δείχνουν ότι, σχεδόν τρία χρόνια μετά από την επίσημη έναρξή του, η συνολική απορρόφηση ανέρχεται μόλις στο 10,67 % των δεσμευτικών δημοσίων πόρων ενώ, αν συνυπολογιστεί και η συμμετοχή του ιδιωτικού τομέα, τα πράγματα είναι πολύ χειρότερα. Αξιοσημείωτο είναι, επίσης, ότι στα προγράμματα για τις περιφέρειες που παρουσιάζουν τη μεγαλύτερη αναπτυξιακή καθυστέρηση (Ήπειρος, Β. Αιγαίο, Δ. Μακεδονία) η απορρόφηση κυμαίνεται μεταξύ 2 % και 2,7 %.

Ποιά είναι τα ακριβή στοιχεία που έχει η Ευρωπαϊκή Επιτροπή για τη συνολική απορρόφηση των κονδυλίων του Γ Κ.Π.Σ. στην Ελλάδα· Ποιές είναι οι ελληνικές περιφέρειες που παρουσιάζουν τηνψηλότερη απορρόφηση και σε ποιά έργα· Διαγράφεται ήδη και αν ναι, σε ποιά έκταση, κίνδυνος απωλείας των Κοινοτικών κονδυλίων που δεν θα χρησιμοποιηθούν· Σε ποιές παραστάσεις έχει ενδεχομένως, προβεί η Επιτροπή προς τις ελληνικές αρχές για την επιτάχυνση της απορρόφησης των κονδυλίων του Κ.Π.Σ.·

Απάντηση του κ. Barnier εξ ονόματος της Επιτροπής

(23 Ιανουαρίου 2003)

Όσον αφορά την απορρόφηση πιστώσεων του ΚΚΣ III, τα δεδομένα προκύπτουν από δηλώσεις πληρωμών πουποβλήθηκαν από την Ελλάδα, σύμφωνα με τις λεπτομέρειες εφαρμογής τις προβλεπόμενες στο άρθρο 12 του κανονισμού (ΕΚ) αριθ. 1260/99(1). Όπως φαίνεται, από σύνολο 21 950 100 000 ευρώ για ολόκληρη την περίοδο προγραμματισμού, 3 452 760 000 ευρώ καταβλήθηκαν μέχρι το μήνα Οκτώβριο έτους 2002, ποσό που αντιστοιχεί σε ποσοστό 15,70 %. Αν αφαιρεθεί η προκαταβολή ποσοστού 7 %, η πραγματική εκτέλεση τοποθετείται στο επίπεδο του 8,70 %. Όμως, τα πλέον πρόσφατα δεδομένα, που δόθηκαν από τις εθνικές αρχές, δείχνουν ότι η πραγματική εξέλιξη τοποθετείται στο επίπεδο του 10,90 %, κατά το μήνα Δεκέμβριο 2002.

Η Επιτροπή δεν διαθέτει δεδομένα σχετικά με το ποσοστό απορρόφησης ανά δράση (έργο), λόγω του ότι οι πληρωμέςπολογίζονται ανά μέτρο και όχι ανά δράση. Πάντως οι πληροφορίες αυτές είναι διαθέσιμες στο εθνικό σύστημα παρακολούθησης που ονομάζεται Εργόραμα.

Στο παρόν στάδιο, μεταξύ των περιφερειακών επιχειρησιακών προγραμμάτων (ΕΠ) το ΕΠ Νοτίου Αιγαίου, το ΕΠ Ιονίων Νήσων και το ΕΠ Δυτικής Ελλάδας έχουν ταψηλότερα ποσοστά απορρόφησης.

Όσον αφορά τον κίνδυνο απωλείας πιστώσεων, ο κανόνας n+2 θα εφαρμοσθεί για πρώτη φορά στην Ελλάδα στο τέλος του έτους 2003. Κατά τη συνεδρίαση της επιτροπής παρακολούθησης του ΚΚΣ την άνοιξη του 2002 η Ελλάδα προσδιόρισε ορισμένα επιχειρησιακά προγράμματα για τα οποία θα είναι αναγκαία η εμπεριστατωμένη παρακολούθηση χωρίς να διαφαίνεται στο στάδιο αυτό κίνδυνος απώλειας πιστώσεων. Επικαιροποίηση της κατάστασης θα πραγματοποιηθεί σε συνεργασία με την Ελλάδα στις αρχές του έτους 2003. Αν είναι αναγκαίο, θα ληφθούν τα κατάλληλα μέτρα για την αντιμετώπιση του προβλήματος.

Εξάλλου η Επιτροπή έχει προχωρήσει σε διάλογο με τα κράτη μέλη όσον αφορά την απλούστευση των διαδικασιών, προκειμένου, μεταξύ άλλων, να επιταχυνθεί ο ρυθμός χρησιμοποίησης κοινοτικών πιστώσεων.

(1) Κανονισμός (ΕΚ) 1260/1999 του Συμβουλίου, της 21ης Ιουνίου 1999, σχετικά με τις γενικές διατάξεις για τα Διαρθρωτικά ταμεία, ΕΕ L 161 της 25.6.1999.